Saudiya Arabistoni Rossiyaning butun Yamanga qurol embargosini joriy qilish borasidagi taklifiga qarshi chiqdi

Saudiya Arabistonining BMTdagi doimiy vakili Abdulla Al Muallim Ar Riyod Fors ko‘rfazi davlatlarining Yamandagi vaziyat bo‘yicha rezolyutsiya loyihasi haqidagi Rossiyaning izohlarini Moskva bilan muhokama qilishini ma’lum qildi, deb xabar bermoqda “Kommersant”.

“Biz Rossiya bilan ularning taklifini muhokama qilamiz. Ammo, agar embargo butun Yamanga nisbatan joriy qilinsa, bir jihat ochiq qoladi. Barcha kelishuvlarni va BMT rezolyutsiyalarini buzgan, zo‘ravon tomon – bu xusiylar. Bir tomonning o‘zini tutishi tufayli yana kimnidir jazolashdan ma’no yo‘q”, − dedi Al Muallim.
Shuningdek, u arab davlatlari tomonidan taklif qilingan hujjat loyihasiga BMT Xavfsizlik kengashida Rossiya veto qo‘ymasligiga umid bildirgan.